মেলার বিষয়ে খান ব্রাদার্স ইকুইবিল্ড লিমিটেডের চেয়ারম্যান মোহাম্মদ এনামুল কবীর খান বলেন, বাংলাদেশ এখন এগিয়ে যাচ্ছে, ইতোমধ্যে উন্নয়নশীল দেশের তালিকায় নামও লিখিয়েছে। দেশের এই ক্রমবর্ধমান উন্নয়নকে তরান্বিত করতে অবকাঠামোর উন্নয়নও চলছে দ্রুতগতিতে। সেই সাথে অবকাঠামো এবং ক্রমবর্ধমান ভার্টিকাল একোমোডেশনের কারণে দিন দিন বাড়ছে লিফট/এলিভেটরের চাহিদা। এসব মাথায় রেখেই ২০১৬ সাল থেকে প্রতিবছর গ্লোবাল লিফট অ্যান্ড এস্কেলেটর এক্সপো`র আয়োজন করা হয়েছে।